projecte-aina/dolly3k_ca huggingface dataset:
Pregunta: És possible educar a un fill trilingüe?
Resposta: Per descomptat que sí, però cal tenir en compte un parell de coses. Els pares només han de parlar als seus fills en la seva llengua materna. Una llengua no és només una manera de comunicar-se, també transmet tradicions, cultura, emocions, mentalitat i molts altres hàbits típics d'un país concret. Els pares no han de barrejar llengües, ja que els nens necessiten aprendre que cal dirigir-se a una persona concreta en una llengua concreta, en cas contrari aprendran que les llengües es poden barrejar. Les habilitats passives són sempre més grans que les actives, no et rendeixis massa aviat! En algun moment faran ús de les seves habilitats lingüístiques passives. És més fàcil aprendre idiomes si també escoltes música, veus pel·lícules en diferents idiomes i tens amics que parlin aquests idiomes. Recorda que cada persona és diferent. Encara que eduquis nens diferents de la mateixa manera, pot ser que alguns aprenguin idiomes més fàcilment que uns altres. Els idiomes són un regal que sempre t'ajudarà a entendre altres cultures, persones i mentalitats i a ampliar els teus horitzons.
Pregunta: Com puc fer que les reunions de feina siguin més eficaces?
Resposta: Hauràs de trobar les tècniques adequades per als teus tipus de reunió, però hi ha algunes tècniques genèriques útils que pots provar. Vigila el temps: fes que la reunió sigui el més breu possible, delimita el temps de cada debat i assegura't que cada persona pugui parlar. Sigues pràctic: estableix un ordre del dia clar amb antelació, demana l'assistència només als participants importants i defineix els punts concloents i d'acció al final de la reunió. Prepara-la amb antelació: abans de la reunió, comparteix els materials perquè la gent els llegeixi o els comenti, segons s'escaigui, a fi d'estalviar temps de reunió i deixar-lo per a debats importants. Si la reunió no és útil, no la facis.
Pregunta: De quin color és un plàtan quan està massa madur?
Resposta: Un plàtan té taquetes grogues i marrons quan està massa madur.
Pregunta: Quins dels següents són fenòmens meteorològics: pluja, neu, aiguaneu, sol, calamarsa, tornados, huracans, arbres, llamps, roques?
Resposta: La pluja, la neu, l’aiguaneu, el sol, la calamarsa, els tornados, els huracans i els raigs són fenòmens meteorològics. Els arbres i les roques no són fenòmens meteorològics.
Pregunta: Com s’anomena el procés pel qual la matèria passa de sòlid directament a gas?
Resposta: Sublimació.
Pregunta: Què fa que els arbres i les plantes siguin verdes?
Resposta: Els arbres, les plantes i les algues són verds per la clorofil·la i, de fet, els percebem d’aquest color perquè la clorofil·la absorbeix la llum vermella i blava, però reflecteix la llum verda.
Pregunta: Seran substituïts els éssers humans per robots?
Resposta: La resposta és que podria ser possible, però costa de saber. Avui dia, amb el ràpid desenvolupament de la intel·ligència artificial i la robòtica, ja hi ha moltes feines humanes que han estat substituïdes per robots. Per exemple, a les fàbriques, els robots s’empren per fabricar peces de màquines, empaquetar productes o fer operacions precises. L’ésser humà té limitacions en moltes àrees, i aquestes feines més pesades acaben essent substituïdes per màquines robòtiques.

Tot i això, els éssers humans continuen tenint un sistema cerebral i nerviós molt complex. El desenvolupament de la IA pot provar d’aproximar-se als éssers humans, però podrà arribar mai al límit? Ja ho veurem.
Pregunta: Quines són les formes més estranyes de tallar la gespa?
Resposta: Si no fas servir un tallagespa per tallar l’herba, aquí van algunes idees estranyes per tallar-la:
- Compra una cabra i deixa-la pastar pel jardí.
- Passa’t el dia tallant bri a bri amb unes tisores de manualitats.
- Amb un llançaflames.
- Disfressa’t de la parca i fes servir una dalla.
Pregunta: Digue’m si són fruites seques: coco, nou, nou moscada, cacauet, sèsam, anacard, macadàmia, ametlla.
Resposta: La nou, l’anacard, la macadàmia i l’ametlla es classifiquen com a fruita seca. La nou moscada, el cacauet i el sèsam no. Quant al coco, algunes organitzacions governamentals i sanitàries el reconeixen com una fruita seca, encara que botànicament és una fruita.
Pregunta: Puc donar menjar d’humans als gossos?
Resposta: No es pot donar menjar d’humans als gossos perquè tenen sistemes digestius diferents. El menjar per a les persones acostuma a tenir massa greixos, la qual cosa que en dificulta la digestió i els causa problemes de salut. Alguns aliments com ara la xocolata, les panses i el raïm són fins i tot tòxics per als gossos.
Pregunta: És cert que les pomes són verdures?
Resposta: No, això és fals. Les pomes són un tipus de fruita.
Pregunta: Pensa en algunes maneres de passar l’estona en un vol llarg.
Resposta: Vet aquí algunes maneres de passar l’estona durant un vol: 
1. Veure un programa de televisió o una pel·lícula. Molts serveis de subscripció permeten descarregar continguts multimèdia per consumir-los sense connexió. Si no, algunes aerolínies ofereixen pel·lícules i programes de televisió gratuïts per veure.
2. Llegir un llibre. Si fas servir un lector electrònic, descarrega’t els llibres abans del vol. 
3. Escolta música o pòdcasts. Descarrega’t el teu disc preferit o posa’t al dia amb els pòdcasts durant el vol. Això t’ajudarà a relaxar-te fins que arribis a la destinació.
4. Dormir. Així passarà el temps més ràpidament. Si tens problemes per dormir als avions, planteja’t la possibilitat d’utilitzar un coixí de viatge. Això també et donarà energia, perquè aterris descansat i preparat per a qualsevol activitat que tinguis prevista.
Pregunta: Què provoca la sensació d’ingravidesa quan puges a una muntanya russa?
Resposta: La sensació d’ingravidesa a la muntanya russa es deu a la força de gravetat negativa, també coneguda com a força g. La força g negativa es produeix en accelerar cap avall. La força g negativa es produeix quan s’accelera cap avall, i es percep en elements de la muntanya russa com les seccions d’esquena de camell (camelback), que tenen forma de gepa i es desplacen en línia recta cap amunt i cap avall. Aquests elements estan dissenyats per aixecar els passatgers dels seients i donar-los una sensació d’ingravidesa.
Pregunta: Digue’m les 5 coses que hauria de fer per preparar unes vacances a l’estranger.
Resposta: 1. Consulta els consells de viatge del govern.
2. Consulta el metge per procurar que reps les vacunes i medicaments recomanats per als països de destinació.
3. Assegura’t que el passaport és vàlid i no caduca en els propers 6 mesos.
4. 
5. Informa’t sobre l’idioma, la cultura i els costums dels països de destinació.
Pregunta: Com puc ser un millor corredor?
Resposta: Hi ha diverses coses que pots fer per millorar com a corredor:
1. La carrera de resistència crea certes adaptacions fisiològiques que triguen molt de temps a notar-se. Intenta córrer com a mínim 3 o 4 cops per setmana durant almenys 30 minuts per començar a crear aquestes adaptacions. 
2. Dorm prou: els estudis demostren que els músculs es recuperen millor si dorms almenys 8 hores cada nit.
3. No pots guanyar múscul si no aportes al teu cos prou calories per mantenir-te ben nodrit. Menja una bona barreja de proteïnes, carbohidrats i verdures per preparar-te per a l’èxit.
4. Un error comú que cometen els principiants és córrer més del que estan entrenats i s’acaben lesionant. No pots millorar la forma física si deixes d’entrenar-te per culpa d’una lesió.
Pregunta: Per què els futbolistes no xuten la pilota amb la punta del peu?
Resposta: Els futbolistes xuten la pilota amb els cordons o amb la part interior del peu. Aquestes tècniques proporcionen més control sobre la direcció de la pilota que no pas xutar amb la punta del peu.
Pregunta: Quina és una espècie de peix? Trompeter o trompa.
Resposta: Trompeter.
Pregunta: Com em puc desplaçar de casa a la feina, a la ciutat?
Resposta: Si vius a la ciutat, tens moltes opcions per desplaçar-te a la feina. Pots anar en transport públic, com ara el metro o l’autobús, amb bicicleta o amb cotxe. Si tens companys de feina que viuen a prop teu, també podríeu compartir cotxe.
Pregunta: Quina és la diferència entre bestiar boví i lleter?
Resposta: Les vaques lleteres es crien per munyir-les i treure’n llet, mentre que el bestiar boví es cria per la carn.
Pregunta: Què et fa somriure? Què et fa feliç?
Resposta: Somric quan puc afluixar una mica el ritme i em puc aturar a apreciar tot allò que m’envolta. Les petites coses són les millors. Algú que passa pel meu costat i sembla feliç. Una cançó fantàstica. Un arbre bonic.
Pregunta: Per què és important l’entrenament de força per als corredors de fons?
Resposta: L’entrenament de força és important perquè els corredors de fons siguin més ràpids i no es lesionin. Córrer és una activitat d’alt impacte que sotmet el cos a una gran tensió. L’entrenament de força ajuda el cos a bregar amb aquest estrès i corregir els desequilibris corporals que poden provocar lesions amb el temps.
Pregunta: Per què serveix un comandament a distància?
Resposta: Un comandament a distància serveix per controlar els aparells electrònics. Alguns objectes que es poden utilitzar amb un comandament a distància són un cotxe teledirigit, un televisor, una ràdio, llums, la domòtica de la casa, els ventiladors i les joguines infantils. Per fer servir un comandament a distància calen piles o algun tipus de font d’alimentació.
Pregunta: Quin és el punt de vela més ràpid?
Resposta: El punt de navegació més ràpid en un veler tradicional és la navegació a través.
Pregunta: Dona’m una llista de 3 aficions que siguin barates i bones per a la salut.
Resposta: 1. Córrer llargues distàncies: córrer llargues distàncies és bo per a la salut cardiovascular i també per a la mental.

2. Senderisme: anar d’excursió és una forma estupenda d’esbargir-se i de millorar la forma física. El senderisme és gairebé sempre gratuït, però potser cal pagar per entrar a algun parc.

3. Caminar: caminar no només va bé per al cor, sinó que també pot ajudar a controlar l’estrès.
Pregunta: Quina diferència hi ha entre caminar i córrer?
Resposta: Caminar i córrer impliquen fer passos per guanyar velocitat, normalment sobre terra. La diferència rau en la velocitat. Caminar es fa a un ritme més lent que córrer. Es recorren distàncies més llargues a més velocitat quan es corre que quan es camina.
Pregunta: Per què, segons algunes persones, els gats són millors que els gossos?
Resposta: Hi ha un parell de raons per les quals la gent prefereix els gats als gossos. La principal és que els gats requereixen menys manteniment. La majoria dels gats són feliços dins de casa i no necessiten passejades diàries. Això és un gran avantatge, ja que moltes generacions joves s’estimen més les activitats d’interior. Hi ha més avantatges: 
1. Els gats són menys propensos a causar desordre a casa que els gossos, perquè són més petits i tenen menys força.
2. Els gats fan menys olor que els gossos.
3. Els gats són més silenciosos, perquè no borden ni udolen.
Pregunta: Digues-me quina de les següents circumstàncies justifica trucar al servei d’emergències: no hi ha menjar al frigorífic, no hi ha electricitat a la cuina, un cotxe atropella algú, un nen s’ofega en una piscina pública, el teu compte d’estalvis es queda sense diners, algú du armes d’assalt al campus.
Resposta: Segons les circumstàncies que exposes, has de trucar immediatament al servei d’emergències quan un cotxe atropelli algú, quan un nen s’estigui ofegant en una piscina pública o vegis algú portant armes d’assalt al campus.
Pregunta: La suma d’un nombre parell i un nombre imparell és parell o imparell?
Resposta: És un nombre imparell.
Pregunta: Escriu un rap sobre la feina.
Resposta: Diuen que treballar de valent sempre té recompensa
Però jo crec que fer-ho amb seny és el que paga la pena. 
Comença per trobar i perseguir la teva passió.
Els diners vindran a continuació, 
Tants com per carregar un camió. 
Ei, però això no passarà de la nit al dia,
T’hi hauràs d’esforçar per fer-ho bé.
Envolta’t de gent que t’inspira.
La ment sempre clara i sigues optimista,
Tot i que trobaràs sots a la pista.
Marca’t fites i no deixis d’aprendre.
Però és cert que a la vida no tot és vendre.
Centra’t en el premi i en la destinació.
És cert que la vida és molt més que la professió,
Així doncs, no perdis de vista l’objectiu i no badis, sigues viu! 
Perquè nit i dia passaran volant sense adonar-te’n:
gaudeix del viatge i somriu!
Pregunta: Dona’m opcions de piscolabis baixos en greixos.
Resposta: Crispetes de blat de moro, síndria, palets de formatge descremat, mató baix en greix, pomes, raïms, pastanagues, pèsols, edamame.
Pregunta: Quant dura una marató?
Resposta: Una marató són 26,2 milles i 42,195 quilòmetres.
Pregunta: Digues si creixen en arbres o arbustos: pomes, maduixes, plàtans, pinyes, coco, gerds, nabius.
Resposta: Pomes: arbres, maduixes: arbustos, plàtans: arbres, pinyes: arbustos, cocos: arbres, gerds: arbustos, nabius: arbustos.
Pregunta: Dona'm un parell de trucs senzills perquè una simple talla de fusta sembli més polida i professional.
Resposta: Bé, el primer que cal dir és que allò que fa que qualsevol obra d’art, incloent-hi les talles de fusta, sembli més professional és la qualitat mateixa. És a dir, l’habilitat i la qualitat artística de l’obra. Però hi ha un parell de coses que pots fer per pujar una mica de nivell. Pensa en la teva època de l’escola quan ficaves la redacció de llengua en una carpeta nova amb un títol escrit acuradament a la part superior. Tornem a la talla de fusta. Què pots fer? Posem que has esculpit un bonic salmó amb brànquies. Tens tres maneres de decorar-lo. La primera i més òbvia és pintar la fusta. Pots pintar la peça amb trempa o amb aquarel·la per donar-li un toc de color a la fusta. El límit és la teva imaginació. En segon lloc, pots muntar-lo en un suport perquè sembli que suri o voli. Fes un foradet per sota del peix, fes el mateix en un bloc de fusta que hagis escatat i ja tens el suport. En tercer lloc, i per anar una mica més enllà, pensa si hi pots afegir algun complement senzill. Jo vaig fer un peix així i vaig utilitzar una flor amb tija com a antena. Mira al teu voltant i pensa en allò que pots afegir. Finalment, i el més bàsic, dona-li una capa de vernís per segellar-ho tot bé i, si vols, posa-li una mica de brillant. Totes aquestes idees li donaran al teu projecte un toc extra.
Pregunta: Quina diferència hi ha entre l’energia solar i la pila de combustible d’hidrogen? 
Quins són els avantatges de l’hidrogen?
Resposta: L’energia solar consisteix en la captació del sol, mentre que l’hidrogen és el procés d’osmosi d’extracció de les cèl·lules d’hidrogen per crear energia. L’hidrogen permet disposar d’una font d’energia més constant i generar més càrrega que l’energia solar.
Pregunta: Per què vendre accions en curt és una tècnica d’inversió d’alt risc?
Resposta: La venda en curt d’accions és una tècnica d’alt risc, ja que aposta que una acció baixarà de valor i el risc a la baixa és il·limitat. Quan es compra una acció "en llarg", se sap que l’acció "només" pot arribar a (0), per tant, el risc és el que s’ha invertit; quan es ven una acció "en curt", l’acció no té límit quant al que pot pujar i, per tant, en la quantitat de diners que es pot perdre.
Pregunta: Són eficaços els propòsits d’any nou?
Resposta: Per respondre la pregunta, vegem algunes estadístiques d’enquestes públiques sobre els propòsits d’un any nou. El 2022, aproximadament el 46 % de les persones que van fer propòsits van assolir els seus objectius a finals d’any, l’11 % van mantenir els propòsits durant almenys 6 mesos, el 14 % van durar almenys 3 mesos, el 19 % van durar un mes i l’11 % els van abandonar en un mes. Per tal que els propòsits siguin més eficaços, no només has de decidir el que vols canviar, sinó també enumerar els passos que donaràs per aconseguir-ho i quan vols aconseguir-ho. Aquí tens alguns consells: prepara’t mentalment per al canvi; fixa’t objectius que s’identifiquin amb tu; limita els propòsits a una quantitat raonable; fes que els propòsits siguin específics, mesurables i amb un termini concret; divideix els objectius més grans en trossos més petits; escriu els propòsits; automatitza les coses per controlar-te millor; recorda que sempre pots tornar al camí encara que te’n desviïs en algun moment.
Pregunta: Quins tipus d’escalada en roca hi ha?
Resposta: Els tipus d’escalada més populars són:
- Escalada de blocs: s’escalen blocs de pedra i parets de poca alçada, probablement amb matalassos per caure-hi.
- Escalada esportiva (o escalada d’interior): escalada d’una ruta amb ancoratges fixos.
- Escalada tradicional: escalada amb equip que s’introdueix i s’extreu sense ancoratges fixos.

Quan els escaladors van adquirint experiència, poden començar a escalar terrenys a l’aire lliure més extrems, malgrat que molts es limiten a l’escalada de blocs o esportiva.
Pregunta: Què és una guerra mundial i quantes guerres mundials hi ha hagut fins ara?
Resposta: La guerra mundial és un conflicte internacional en què participen la majoria dels països principals. Fins ara hi ha hagut dues guerres mundials.
Pregunta: Quina és la correlació entre els tipus d’interès i el preu dels bons?
Resposta: A mesura que pugen els tipus d’interès, baixen els preus dels bons. Això és perquè els nous bons es venen a tipus més atractius.
Pregunta: Seran assequibles els viatges espacials comercials al llarg de la meva vida i quant pagaria per ells?
Resposta: Sempre m’han fascinat l’espai i els viatges espacials. El cost dels viatges espacials és astronòmic per a la majoria de la gent, però ja comencem a sentir parlar d’empreses que treballen per fer-los més assequibles. En funció de la meva situació financera a l’hora de jubilar-me, pagaria fins a 100.000 dòlars per viatjar a l’espai.
Pregunta: Per què va bé caminar cada dia?
Resposta: Caminar és un bon exercici per cremar calories sense malmetre les articulacions. Ho poden fer persones de qualsevol edat i passejar diversos quilòmetres al dia pot tenir efectes positius sobre la salut cardiovascular i l’estat físic general.
Pregunta: Què és un graf?
Resposta: Un graf és un conjunt de nodes connectats mitjançant arestes. Les arestes representen les relacions entre els nodes i poden tenir diverses propietats, com ara el pes o el signe. Per exemple, el pes de l’aresta pot representar la força de les relacions entre els nodes A i el B, mentre que el signe pot representar si aquestes relacions són positives o negatives.
Pregunta: Quin és un tipus de peix: banjo o guitarra?
Resposta: Banjo.
Pregunta: Com accepto el canvi?
Resposta: Accepta el canvi i ja veuràs quina diferència.
Pregunta: Quina diferència hi ha entre una bicicleta de carretera i una bicicleta de muntanya?
Resposta: Les bicicletes de carretera estan dissenyades per circular per asfalt i ciment i tenen pneumàtics més estrets, mentre que les bicicletes de muntanya estan dissenyades per circular per terra i tenen uns pneumàtics més amples. Les bicicletes de carretera també tenen manillars més aerodinàmics, mentre que els manillars de les bicicletes de muntanya estan pensats perquè la direcció sigui menys àgil en sortir de la carretera.